PhinDeli Town Buford

PhinDeli Town Buford, algselt Buford, on USA-s Wyomingi osariigis Albany maakonnas olev kohaliku omavalitsuseta asula. See asub Laramie ja Cheyenne'i linna vahel kiirtee Interstate 80 ääres.

Asula paikneb 2400 meetri kõrgusel merepinnast ning on sellega kõige kõrgemal paiknev asula kiirtee Interstate 80 ääres.

2013. aasta seisuga elas seal üks inimene.PhinDeli Town Buford: Open for business. wyomingnews.com. 4. september 2013. Vaadatud 10.12.2016 Tema pindala on 4 ha. Bufordis asuvad kauplus, bensiinijaam ja moodulmaja.

 Ajalugu 

Buford asutati 1866. aastal seoses esimese Ameerika Ühendriikide läbiva raudtee ehitusega. Sel ajal elas asulas umbes 2000 töölist, kes aga raudtee-ehituse kaugenemisega läände suundusid.Rosenfeld, Everett (20. juuli 2011). Meet the Only Resident of America’s Smallest Town. TIME. Vaadatud 10.12.2016 Asula sai algselt nime kodusõja kindralmajori John Bufordi järgi.

1900. aastal avati Bufordis postkontor, mis suleti 2004. aastal.

1980. aastal kolis sinna koos oma abikaasa ja pojaga elama Don Sammons. Aastal 1992 ostis ta asula. Tema abikaasa suri 1995. aastal ja tema poeg kolis mujale 2007. aastal, misjärel jäi ta Bufordi ainsaks elanikuks.Population 1: The shopkeeper who lives in a one-man town (and there are no women or children either). Daily Mail. 16. märts 2011. Vaadatud 10.12.2016

Pärast seda, kui Don Simmons kolis oma pojale lähemale, läks kinnistu müüki. Asula ostsid 5. aprillil 2012 korraldatud oksjonil 900 000 dollari eest kaks Vietnami ettevõtjat.Spellman, Jim (5. aprill 2012). Vietnamese businessmen scoop up smallest U.S. town for $900,000. CNN. Vaadatud 10.12.2016 Hiljem selgus neist ühe isik: see oli Phạm Đình Nguyên. Ta hakkas asula kaupluses müüma PhinDeli kaubamärgiga kohvi ja nimetas selle järgi asula ümber.USA väikseim linn müüdi maha ja nimetati kohvibrändi järgi ümber. Forte. 22. oktoober 2013. Vaadatud 10.12.2016 See kohvisort on Vietnamis toodetud.

 Viited 

 Välislingid 
 bufordtradingpost.com

Kategooria:Ameerika Ühendriikide asulad
Kategooria:Wyomingi geograafia